open-index/open-wikipedia-markdown huggingface dataset:
Ansvarlig søker

Når det er tatt beslutning om gjennomføring av et tiltak som er søknadspliktig etter plan- og bygningsloven må tiltakshaver engasjere et foretak som kan stå som **ansvarlig søker**. Ansvarlig søker skal koordinere hele byggesaksprosessen og har derfor en rekke oppgaver.

Ansvarlig søker skal sørge for:

* utforming av komplett byggesøknad med nødvendige vedlegg
* nabovarsling til naboer og gjenboere, samt motta og behandle eventuelle merknader og innarbeide disse i søknaden
* å begrunne forslag til tiltaksklasse
* å forestå søknad om tillatelse, kontrollere at denne er fullstendig og inneholder alle nødvendige opplysninger, herunder:
** søknad om rammetillatelse og igangsettingstillatelse ved trinnvis behandling
** søknad om igangsettingstillatelse
** erklæringer om ansvarsrett
** kontrollplan
** oppgi kontrollform (uavhengig eller dokumentert egenkontroll for hele eller deler av tiltaket)
* koordinering av hele byggesaken fra søknad til ferdigattest, dvs. å:
** være kontaktperson mellom tiltaket og kommunen
** følge med lovpålagt saksbehandlingstid (3 eller 12 uker, eller ingen lovpålagt behandlingstid)
** formidle henvendelser og pålegg fra kommunen
** koordinere de ansvarlig prosjekterende hvor det er flere av dem
** koordinere de ansvarlig utførende hvor det er flere av dem
** sørge for at alle deler av tiltaket er belagt med nødvendig ansvar og at fordelingen av ansvaret fremgår av søknaden
** se til at foretakene som søker om ansvarsrett har nødvendige kvalifikasjoner
** sørge for nødvendig informasjonsflyt mellom de prosjekterende og utførende
* at tiltaket er ferdig prosjektert før det søkes om igangsettingstillatelse
* at de ansvarlige kontrollforetakene til enhver tid er kjent med kontrollplanene
* å rapportere ulovlige forhold i byggesaken til kommunen
* å være mottaker av pålegg og andre sanksjoner fra kommunen og videresende disse til det ansvarlige foretak de er rettet mot
* å søke om ferdigattest eller midlertidig brukstillatelse når byggearbeidene er ferdig 
## Se også
* Byggesøknad
* Hoveddel og tilleggsdel

## Referanser
Håndvekt

En **håndvekt** er en type frivekt (til idrett) som kan benyttes med en i hver hånd, mens for noen øvelser så brukes bare én om gangen.

De kalles også **hantler**. Ordet er beslektet med det norske ordet «hendel», som er et håndtak. («Kofferthendel» kalles «kofferthåndtak» på moderne norsk.)

## Historie
Det engelske ordet *dumbbell* var opprinnelig navnet på typer av treningsapparater for å utvikle muskelkraften til klokkere (som skulle ringe kirkeklokker). Disse apparatene ble kalt for «stum-kirkeklokke»--dumbbell. Ordet ble overført til også å gjelde frivekter av forskjellige slag.

## Typer

Enhånds-hantler:
* Manual (engelsk *dumbbell*), kalles også gjerne bare «håndvekt» eller «hantler» på norsk (må ikke forveksles med andre typer enhånds og tohånds håndvekter/hantler).
* Frivektkule (engelsk *kettlebell*).
* Vibrasjonshantel

Tohånds-hantler:
* Skivestang, også kalt vektstang (engelsk *barbell*), ofte med avtagbare vektskiver for, men noen ganger faste vekter
* Curlstang, også kalt curlhantel
* Tricepsstang, også kalt tricepshantel

## Referanser
Achillbeg

**Achillbeg** (irsk *Acaill Beag*, «Lille Achill») er en øy i grevskapet Mayo ved Irland, like ved sørenden for den større øya Achill som den har navn etter. Den ble evakuert i 1965 og innbyggerne bosatte seg på Achill og fastlandet. Årsaken til dette var at det var vanskelig å frakte varer til øya ved grov sjø, noe det ofte er med Atlanterhavet rett på fra vest. Hovedbosettelsen lå midt på mellom to åser i nord og sør, bestående av 178 mennesker i 1841. Det er i dag flere feriehus på øya, men husene står tomme store deler av året.

## Beskrivelse
Achillbeg var en gang knyttet til selve Achill. Nå skiller en smal sund de to øyene som en kraftig strøm flyter gjennom. Sør for Achillbeg ligger en annen øy, Clare Island. Det ble bygd et ubemannet fyr helt sør på Achillbeg i 1965. Den mest kjente personen knyttet til Achillbeg er den amerikanske bokseren John Patrick Kilbane (1889–1957) i vektklassen fjærlett, langvarig mester fra 1912 til 1923, ved at hans foreldre ble født på øya på midten av 1800-tallet.

## Historie

Det var 38 mennesker på øya i 1961, i henhold til offentlig statistikk, men Acaill Bheag ble evakuert i 1965 etter å ha vært bebodd i over 3000 år og innbyggerne ble bosatt på hovedøya Achill og fastlandet i nærheten. Hovedbebyggelsen lå i sentrum av øya, avgrenset av to åser i nord og sør. Det er et lite antall fritidsboliger på øya, men de står nødvendigvis tomme det meste av året. Tilgang til øya er fra Cé Mhór, i landsbyen An Chloich Mhór (Cloghmore), etter lokal avtale. Et fyrtårn på Acaill Bheags sørspiss sto ferdig i 1965, samme år som øya ble evakuert.

En omfattende bok om livet og tidene på øya og menneskene og levemåten der, *Achillbeg - The Life of an Island*, av Jonathan Beaumont ble utgitt i 2005.

Den irske kunstneren Pete Hogan skrev en bok om tiden han bodde på øya i 1983, *The Artist on the Island: An Achill Journal* som ble utgitt i 2013.

## Klima
Klimaet i området er temperert. Den gjennomsnittlige årlige temperaturen i området er 6 °C. Den varmeste måneden er juni, når gjennomsnittstemperaturen er 11 °C, og den kaldeste er februar, med 2 °C.

## Referanser
Hangin’ Around the Observatory

***Hangin' Around the Observatory*** er John Hiatts debutalbum og ble utgitt i 1974.

## Sporliste
Alle sanger er skrevet av John Hiatt.
#«» – 3:24
#«» – 3:18
#«Rose» – 3:05
#«Hangin' Around the Observatory» – 3:00
#«Full Moon» – 5:16
#«» – 4:44
#«» – 3:46
#«» – 3:12
#«» – 5:24

## Personell
* John Hiatt – vokal, gitar

## Eksterne lenker
*
Sinmun av Silla

**Sinmun av Silla** (koreansk hanja: 神文王; hangeul: 신문왕; revidert romanisering: *Sinmun Wang*; født ca. 661, død 692), personlig navn **Gim Jeongmyeong** (金政明; 김정명), stilnavn **Ilso** (日怊; 일소), var den trettiførste herskeren av det koreanske kongedømmet Silla, som han hersket over fra 681 til sin død i 692. Kort tid før Sinmus regjeringstid hadde Silla, da et av Koreas tre kongedømmer i Sørvest-Korea samlet Korea ved å erobre de to andre kongedømmene Baekje og Goguryeo på midten av 600-tallet under kongene Muyeol og Munmu. Sinmun var den eldste sønnen til Munmu og hans dronning Jaeui. Sinmuns regjeringstid ble kjennetegnet ved hans forsøk på å befeste kongemakta etter samlingen av riket og på å omorganisere og systematisere regjeringsapparatet i det nå større riket.
Andetesten

**Andetesten** er en humoristisk formulering av en type induktivt resonnement. Vanligvis uttrykkes den slik:

Testen antyder at en kan bestemme et ukjent subjekts sanne natur gjennom et sett enkelt gjenkjennbare karaktertrekk. Frasen brukes iblant for å kontre uklare eller abstruse argumenter om at noe ikke er hva det ser ut til å være. 

Det er ikke sikkert når frasen først ble tatt i brukt, men den kommer opprinnelig fra engelsk, der den ble popularisert av USAs ambassadør i Guatemala, Richard Cunningham Patterson Jr. på 1950-tallet under den kalde krigen. Patterson brukte frasen når han anklaget Jacobo Arbenz Guzmáns regjering for å være kommunistisk, og Patterson forklarte den slik:
Abtwil

** Abtwil ** er en kommune i distriktet Muri i kantonen Aargau. Kommunen har  innbyggere (). Den ligger ved grensen til kantonen Luzern.

## Referanser


## Eksterne lenker
*
Pierre François Marie Auguste Dejean

**Pierre François Marie Auguste Dejean** (født 10. august 1780 i Amiens, død 17. mars 1845 i Paris) var en fransk general og entomolog. Han var sønn av Jean François Aimé Dejean.

Dejean ble brigadegeneral 30 år gammel, adjutant hos Napoleon I og divisjonsgeneral i 1813 samt deltok i slagene ved Ligny og Waterloo. Han levde i landflyktighet 1815-18, men ble, etter farens død, pair av Frankrike i 1824.

Dejean hadde stor interesse for entomologi og utga blant annet *Species général des coléoptères* (1825-39) og *Histoire naturelle et iconographie des coléoptères d'Europe* (sammen med Boisduval og Aubé, 1829-36).

Dejean ble innvalgt som utenlandsk medlem av Vetenskapsakademien i Stockholm i 1834.

## Referanser


## Kilder

## Eksterne lenker
* 
* Portrait and Short account of Dejean
* Internet Archive *Catalogue des Coléoptères de la collection d’Auguste Dejean* Bind 1
* Internet Archive *Catalogue des Coléoptères de la collection d’Auguste Dejean* Bind 2
* Internet Archive *Catalogue des Coléoptères de la collection d’Auguste Dejean* Bind 3
* Internet Archive *Catalogue des Coléoptères de la collection d’Auguste Dejean* Bind 4
* Internet Archive *Catalogue des Coléoptères de la collection d’Auguste Dejean* Bind 5
* Internet Archive *Catalogue des Coléoptères de la collection d’Auguste Dejean* Bind 6
Hemiphaga

***Hemiphaga*** er en slekt i duefamilien. Den inneholder artene maoridue *(H. novaeseelandiae)* og *[[Hemiphaga chathamensis]]*.

## Eksterne lenker
*
Spangehjelm

**Spangehjelm** (av tysk *spangenhelm*) var en type hjelm som ble brukt i Europa i senantikken og tidlig middelalder. Den består av en serie plater («spang») naglet til en kam over issen og et bånd rundt panne og nakke. Vikingtidshjelmer har mye til felles med denne type hjelm. Spangehjelmer krevde mindre avanserte smiprosesser enn helsmidde hjelmboller og kunne gi en viss beskyttelse i kamp. Det er ulike avgrensninger av typen, men i dag brukes betegnelsen i hovedsak om de koniske hjelmene av Gammertingen- eller Baldenheim-typen. 

## Historie

Spangehjelmer av Gammertingen- eller Baldenheim-typen kom til Vest-Europa fra områder sør i dagens Russland og Ukraina. Hjelmen stammet opprinnelig fra en type som ble brukt av iranske stammer slik som skytere og sarmatianere. Disse fikk en større utbredelse i de romerske styrkene på slutten av romertiden, muligens som et resultat av at industrien som laget de klassiske legionærhjelmene ikke lenger var i stand til å etterforsyne hæren. Ved begynnelsen av 500-tallet var slike sammennaglede platehjelmer den vanligste typen hjelmer i Europa og i Midtøsten. Spangehjelmer var i bruk frem til 800-tallet, da påvirkning østfra innførte en høy og spiss hjelm med nesebeskytter.

Beslektede typer er bandhjelmer og band-spangehjelmer, kjennetegnet ved et eller flere brede bånd, og kamhjelmer (tysk *Nordischer Kammhelm*), med kjerne fra Vendel og Valsgärde. Gjermundbu-hjelmen likner vendelhjelmene, men uten pynten. Rustningshistorikeren Claude Blair er kanskje den som har gått lengst i en utvidende tolkning av typen, og inkluderte hjelmer avbildet på Bayeux-teppet og sammensatte bredbremmede hjelmer fra helt fram til 1300-tallet.

Museumsmannen Sigurd Grieg diskuterte spangehjelmene i relasjon til et funn fra Løten, nå datert til merovingertid. Det bestod av fragmenter av blikk og smale bånd i kobberlegering, og Grieg sammenstilte det med hjelm fra Vendelgrav XIV. Fra Norge framhevet han også fragmenter fra Nes, Hedrum og Øvre Stabu, Østre Toten. Grieg regnet en sølvhjelm fra Torsbjerg Mose (nå *Thorsberger Moor*) som den eldste av spangehjelmene, med liknende hjelmer fra Benty Grange og Cheltenham, England. Til denne gruppen av spangehjelmer regnet han hjelm fra Ultuna i Uppland, som tidligere var blitt sammenstilt med Løten-funnet. Denne gruppen skilte han fra den tidligere omtalte seinere gruppen av koniske spangehjelmer, satt sammen av fire til seks plater som holdes sammen av spanger. De kom østfra på 5- og 600-tallet med funn som Verzerone, Gültengen, Baldenheim, Gammertingen og Gjullanova i germansk område. De særpregede vendelhjelmene beskrev Grieg som en kombinasjon av to hjelmformer, den gamle germanske spangehjelmen og den koniske hjelmen.

## Referanser


## Eksterne lenker
* 
* C10694-703, hjelm, Vestre Englaug, Løten. unimus.
* C17778 Nesebeslag, hjelm, Øvre Stabu, Østre Toten, hos unimus og digitalt museum.
* C62267 Nesebeslag, hjelm, Østre Nes, Gran, C unimus.
Den saudisk-jemenittiske krig

**Den saudisk-jemenittiske krig** var en kort konflikt utkjempet mellom Saudi-Arabia og Jemen i 1934. Konflikten dreide seg om statusen til Asir, Jizan, og Najran-oasen.

Krigen startet da Idrissi av Asir kuttet sine bånd til ibn Saud og flyktet til Jemen for å slutte seg til Kong Yahya av Jemen. En fredsdelegasjon sendt av ibn Saud ble fengslet av den jemenittiske kongen, blant dem den saudiske kongens sønn, og Idrissi ble sendt tilbake til Asir støttet av en jemenittisk hærstyrke. Jemen invaderte også Najran, noe den saudiske kongen reagerte på ved å sende en britisk-utstyrt hær for å gjenerobre områdene.

Den saudiske hæren var fremgangsrik ved kysten og lyktes å avansere hele veien til Al Hudaydah, sentralt ved Jemens Rødehavskyst. Saudierne drev også jemenittene ut av Najran, men styrkene deres ble stanset ved høylandet i Jemen. Storbritannia støttet den saudiske kongen ved å sende Royal Navy til Rødehavet, og truet med å involvere seg i kamphandlingene og bombardere Sana'a. En direkte britisk intervensjon fant imidlertid aldri sted, da den saudiske kongen bestemte seg for å trekke styrkene tilbake i bytte mot at Jemen gikk med på en returnering til status quo ante bellum.

## Eksterne lenker
* (Saudi Arabia North Yemen War 1934)
* The Fall of Yemen , Time magazine, 1934
* Text of the Treaty of Taif, 1934
Klara Amalie Skoglund

**Klara Amalie Skoglund** (1891–1978) var en norsk industriarbeider og Arbeiderparti–politiker fra Askim. Hun var stortingsrepresentant fra Østfold i tre perioder 1945–57, samtidig som hun satt i Arbeiderpartiets landsstyre 1945-1949.

Skoglund ble født i Oslo som datter av Edvard og Magna Enger. 1905–1909 arbeidet hun som hushjelp, og 1925–40 som arbeider ved Askim Gummivarefabrik. Hun engasjerte seg i fagforeningsarbeidet i Askim kjemiske arbeiderforening, først i 1925 som sekretær og senere som styremedlem og viseformann. Fra 1930 til 1949 satt hun i Norsk Kjemisk Industriarbeiderforbunds hovedstyre. Samtidig satt hun en periode som formann for Askim Arbeiderpartis kvinneforening 1926–1927. 

Stortingsperioden 1945–1949 satt hun i Universitets- og fagskolekomiteen, deretter satt hun to perioder i Kirke- og undervisningskomiteen (1950–1953 og 1954–1957). I 2015 ble det avduket en statue av Klara Skoglund på jernbanestasjonen i Askim.

## Referanser


## Eksterne lenker
*
Maoridue

**Maoridue** *(Hemiphaga novaeseelandiae)* er en fugl i duefamilien i slekten *[[Hemiphaga]]*. Den finnes kun på New Zealand.

## Eksterne lenker
*
Hemiphaga chathamensis

***Hemiphaga chathamensis*** er en fugl i duefamilien. Sammen med maoriduen, danner de slekta *[[Hemiphaga]]*.

## Eksterne lenker
*
Overcoats

**Overcoats** er det andre albumet til John Hiatt, og hans siste for Epic Records. 

## Sporliste
Alle sanger er skrevet av John Hiatt.
#«» – 3:40
#«» – 4:19
#«I'm Tired of Your Stuff» – 3:36
#«» – 3:34
#«Down Home» – 3:11
#«Overcoats» – 6:50
#«» – 3:12
#«» – 3:26
#«» – 5:27
#«» – 3:10

## Personell
* John Hiatt – vokal, gitar, piano
* Ted Reynolds – bass
* Larry London – perkusjon
* Bobby Emmons – orgel
* Josh Graves – dobro
* Samuel Boghossian – fiolin
* Shana Keister – piano
* Jesse Ehrlich – cello
* Gene Estes – marimba
* Irving Kane – trombone
* Norman Ray – saksofon
* George Tidwell – trompet
* Billy Puitt – klarinett, fløyte, saksofon

## Eksterne lenker
*
Acireale

**Acireale** (siciliansk *Aciriali*) er en havneby  i storbyområdet Catania på Sicilia i Italia med omtrent 53 000 innbyggere. Byen ligger ved foten av vulkanen Etna og har blant annet mineralvannkilder. 

Byen er kjent for den nygotiske domkirken St. Peter, og maleri som *Basilica di San Sebastiano* som startet hele barokkbevegelsen på Sicilia. Det eldste akademiet på Sicilia, Accademia dei Dafnici e degli Zelanti, ligger her. 

## Vennskapsbyer
Acireale er vennskapsby med:
*  Mar del Plata, Argentina, siden 1996
*  Viareggio, Toscana, Italia

## Referanser


## Eksterne lenker
*
Tåkedue

**Tåkedue** *(Cryptophaps poecilorrhoa)* er en fugl i duefamilien. Den er eneste art i slekten ***Cryptophaps***.

## Eksterne lenker
*
Aclens

**Aclens** er en kommune i distriktet Morges i kantonen Vaud. Kommunen har 464 innbyggere.

Aclens ble først nevnt i 1002 som *Astlegus*.

## Eksterne lenker
*
Acquacheta

**Acquacheta** er en liten elv i provinsen Forlì-Cesena i Romagna, nord i Italia, og en av sideelvene til Montone. Den er mest kjent for å være nevnt i Dante Alighieri sin *[[Den guddommelige komedie]]* (*Inferno*, XVI, 94-102).

I dag er den en del av nasjonalparken Foreste Casentinesi, Monte Falterona e Campigna National Park.
Claravis

* Grådue
* Bambusdue
* Purpurbånddue

***Claravis*** er en slekt i duefamilien. Den består av 3 arter:
* Grådue *([[Claravis pretiosa]])*
* Bambusdue *([[Claravis mondetoura]])*
* Purpurbånddue *([[Claravis godefrida]])*

## Eksterne lenker
* 
* Norsk Ornitologisk Forening: Claravis. Hentet ut 7. juli 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 7. juli 2013.
Acquafraggia

**Acquafraggia** er en kort og bratt elv i provinsen Sondrio i Lombardia, nord i Italia.

Kilden er i Pizzo del Lago i en høyde på 3&nbsp;050 meter over havet på nordsiden av Val Bregaglia nær grensen til Sveits, som markerer grensen til nedbørfeltet til elven Po. Fra her renner den sørvestover gjennom kommunen Piuro før den ender i Mera ved Borgonuovo, litt nord for Chiavenna og enden av Val Bregaglia.

Lenger oppe renner elven gjennom innsjøen Acqua Fraggia i en høyde på 2&nbsp;043 meter over havet, før den renner gjennom to hengedaler og danner fossefall ut av begge disse. Disse fossene ble nevnt av Leonardo da Vinci i *Codice Atlantico*. Området har vært vernet siden 1983. 

## Kilder
*Monumento Naturale Cascate dell'Acquafraggia
Grådue

**Grådue** *Claravis pretiosa* er en fugl i duefamilien. Den er utbredt fra sørlige Mexico nordlige Peru og nordre Argentina, og videre til Trinidad.
## Eksterne lenker
*
Hyoso av Silla

**Hyoso av Silla** (koreansk hanja: 孝昭王; hangeul: 효소왕; revidert romanisering: *Hyoso Wang*; født 687, død 702), personlig navn **Gim Ihong** (金理洪; 김이홍) eller **Gim Gong** (金恭; 김공) var den trettiandre herskeren av det koreanske kongedømmet Silla, som han hersket over fra 692 til sin død av sykdom i Silla-hovedstaden høsten 702. Han var den eldste sønnen til kong Sinmun og dronning Sinmok (神穆).

Hyosos regjeringstid  ble kjennetegnet av fortsettelsen av sentraliseringen av riket etter Silla hadde forent Koreas tre kongedømmer. Som sin far møtte Hyoso motstand i form av opprør fra høytstående aristokrater i det sillanske aristokratiet. Sommeren 700 ble for eksempel *[[Beinrangsystsmet|Ichan]]* Gyeongyeon (慶永) henrettet for forræderi. Intrigene involverte også Sillas statsminister, som mistet sin stilling. 

Relasjonene med det kinesiske Tang-dynastiet ble forbedret i Hyosos regjeringstid etter den diplomatiske nedgangen som fulgte Silla-Tang alliansen under krigene mot Baekje og Goguryeo og den følgende Silla-Tang-krigen på 660- og 670-tallet. Tributtrelasjonene ble stadig opprettholdt, og Hyoso, som Sinmun før han, ble innsatt eller godkjent at Táng-keiseren som Sillas konge. 

Noen få henvisninger fra kong Hyosos annaler i den koreanske historien *[[Samguk Sagi]]* fra 1200-tallet vitner også om stadig diplomatisk kontakt med Japan, og japanske historiebøker, særlig *[[Shoku Nihongi]]*, er pålitelige kilder for å fastsette datoene for Silla-kongene og -dronningenes død i denne perioden, siden Japan ofte hørte om deres død fra diplomatiske utsendinger. 

Kong Hyoso døde i 702. Siden han ikke hadde noen sønn, ble han etterfulgt av sin yngre bror, som ble kong Seongdeok av Silla.
Cyclosemia

***Cyclosemia*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 35-40 millimeter), brune smygere. Vingene har lyse bånd langs ytterkanten, og på forvingen en rund, svart øyeflekk med to små, hvite kjerner.
På undersiden er bakvingens eller i det minste den bakre delen lysblå eller blåhvit.

## Levevis
I alle fall én av artene har larver som lever på busker i slekten *Costus* (Costaceae).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Carcharodini Verity, 1940
**************** Slekten *Cyclosemia* Mabille, 1878
***************** *[[Cyclosemia anastomosis]]* Mabille, 1878
***************** *[[Cyclosemia caerulea]]* Austin & DeVries, 2001
***************** *[[Cyclosemia earina]]* (Hewitson, 1878)
***************** *[[Cyclosemia elelea]]* (Hewitson, 1878)
***************** *[[Cyclosemia herennius]]* (Stoll, 1782)
***************** *[[Cyclosemia lathaea]]* (Hewitson, 1878)
***************** *[[Cyclosemia leppa]]* Evans, 1953
***************** *[[Cyclosemia lyrcaea]]* (Hewitson, 1878)
***************** *[[Cyclosemia pedro]]* Williams & Bell, 1940

## Kilder
* Brower, A.V.Z. og Warren, A. (2007) *Cyclosemia* på *Tree of life* http://tolweb.org/Cyclosemia/
* Markku Savela's Lepidoptera and some other life forms: Sjekkliste over artene. Hentet 16.6. 2012.

## Eksterne lenker
* 
* Butterflies of America - *Cyclosemia* spp. http://www.butterfliesofamerica.com/L/t/Cyclosemia_a.htm
* Bilde av ''Cyclosemia'' sp.
NAG

**NAG**, Neue Automobil-Gesellschaft AG ble stiftet i 1901 og var et på begynnelsen av 1900-tallet en produsent biler og andre kjøretøyer. Virksomheten befant seg i Oberschöneweide i Berlin og var et datterselskap av AEG. NAG ble i 1930 slått sammen med Büssing.

## Referanser
Acquarossa

** Acquarossa ** er en kommune i distriktet Blenio i kantonen Ticino. Kommunen har 1841 innbyggere (desember 2010). Acquarossa er hovedstaden i distriktet. 

Kommunen ble laget den 4. april 2004 da Castro, Corzoneso, Dongio, Largario, Leontica, Lottigna, Ponto Valentino og Prugiasco ble slått sammen. Landsbyen Acquarossa lå i Lottigna. Navnet på den nye kommunen ble valgt fordi Aquarossa er et turistsenter. 
## Eksterne lenker
*
Seongdeok av Silla

**Seongdeok av Silla** (koreansk hanja: 聖德王; hangeul: 성덕왕; revidert romanisering: *Seongdeok Wang*; 690-737), født **Gim Yunggi** (金隆基; 김융기), skiftet senere navn til **Gim Heunggwang** (金興光; 김흥광) for å unngå navnetabuen til keiser Xuanzong av Tang (hvis personlige navn var 李隆基 *Lǐ Lóngjī*), var den trettitredje herskeren av det koreanske kongedømmet Silla, som han hersket over fra 702 til sin død i 737. 

Kong Seongdeok var den andre sønnen til kong Sinmun og den yngre broren til Hyoso. I 704 giftet han seg med Baeso (陪昭), som ble dronning Seongjeong (成貞), dattera til Gim Wontae. I 715 ble deres sønn Junggyeong (重慶) utnevnt til kronprins, men kort tid senere og av uklare årsaker, selv om det er sannsynlig at det hadde noe å gjøre med en maktkamp mellom kongen og dronningens klan, ble dronning Seongjeong kastet ut av palasset i 716. Kronprinsens død det følgende året av ukjente årsaker kan også ses på som bevis på en maktkamp ved hoffet. I 720 giftet Seongdeok seg på ny med Sodeok i 720, dattera til minster Gim Suwon. Blant deres barn var Hyoseong og Gyeongdeok.

Under Seongdeok nådde samarbeidet med det kinesiske Tang-dynastiet sitt høydepunkt. Både Táng og Silla ble i denne perioden utfordret av det koreanske riket Balhae, som lå nord for Silla.
Saint-Martin

:*Denne artikkelen omhandler det franske oversjøiske kollektivet Saint-Martin. For øya dette ligger på, se [[Saint Martin]].*

**Saint-Martin** (offisielt **Collectivité de Saint-Martin**) er et fransk oversjøisk samfunn som ligger i Karibia. Saint-Martin består av den nordlige halvdelen av øya Saint Martin samt noen mindre omkringliggende øyer (den største av disse er Île Tintamarre). Den sørlige delen av øya, Sint Maarten, er et av de fire konstituerte landene i Kongeriket Nederlandene. Saint-Martin har  innbyggere (2014).

## Geografi
Saint-Martin er atskilt fra det britiske oversjøiske territoriet Anguilla av Anguillakanalen.

## Befolkning
Per 1. januar 2014 var folkemengden .

## Politikk og regjering
I mange år utgjorde Saint-Martin en kommune i Guadeloupe, som er et fransk oversjøisk departement og derfor del av Den europeiske union (EU). I 2003 stemte befolkninga på Saint-Martin for utskilling fra Guadeloupe for i stedet å bli et separat fransk oversjøisk samfunn. Den 9. februar 2007 godkjente det franske parlamentet et lovforslag som ga status som oversjøisk samfunn til Saint-Martin og (separat) naboøya Saint-Barthélemy. Den nye statusen trådte i kraft da lokalstyret blei valgt 15. februar 2007. Saint-Martin fortsatte å være en del av EU.

Før 2007 brukte Saint-Martin ISO 3166-1-koden  (Guadeloupe). I oktober 2007 blei det oversjøiske samfunnet tildelt kodene  (alfa-2),  (alfa-3) og  (numerisk).

## Referanser
Hyoseong av Silla

**Hyoseong av Silla** (koreansk hanja: 孝成王; hangeul: 효성왕; revidert romanisering: *Hyoseong Wang*; 717-742), født **Gim Seunggyeom** (金承慶; 김승겸), var den trettifjerde herskeren av det koreanske kongedømmet Silla, som han hersket over fra 737 til sin død i 742. Han var den andre sønnen til kong Seongdeok og dronning Sodeok. 

Hyosong tok som sin konkubine dattera til *[[panjinchan]]* Yeongjong. Dette førte til en indre strid ved hoffet, hvor den sjalu dronninga drepte konkubinen, og Yeongjong planla så å få dronninga drept. Hyoseong svarte med å drepe Yeongjong. 

Da han døde i 742, ble Hyoseong kremert sør for tempelet Beomnyusa, og hans aske ble spredt utover Østhavet.
Liste over førsteplasser på Billboard 200 i 2010

Dette er en oversikt over førsteplassene i 2010, basert på ''Billboard'' 200 salgslistene.

## Listehistorikk
(Merk at *Billboard* publiserer salgslister med utgivelsesdato 7 til 10 dager inn i fremtiden.)

## Se også
*Musikkåret 2010

## Referanser
Noctuana

***Noctuana*** er en slekt av sommerfugler som hører til familien smygere (Hesperiidae).

## Utseende
Middelsstore, brune smygere med litt uregelmessig formede vinger. Oversiden er mørkbrun med en fiolett, silkeaktig glans, forvingen med noen tegninger. På undersiden av bakvingen kan det være tre litt oppbrutte, røde tverrbånd, eller midtfeltet er hvitt.

## Levevis
Larvene kan leve på slekten *Heliocarpus*, på balsatre (*Ochroma pyramidale*) (begge i kattostfamilien) og på busker i slekten *Lantana* (jernurtfamilien).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Carcharodini Verity, 1940
**************** Slekten *Noctuana* Bell, 1937
***************** *[[Noctuana brunneofusca]]* (Mabille & Boullet, 1917)
***************** *[[Noctuana diurna]]* (Butler, 1870)
***************** *[[Noctuana haematospila]]* (C. & R. Felder, 1867)
***************** *[[Noctuana lactifera]]* (Butler & Druce, 1872)
***************** *[[Noctuana noctua]]* (C. & R. Felder, 1867)
***************** *[[Noctuana stator]]* (Godman, 1899)

## Kilder
* Brower, A.V.Z. og Warren, A. (2007) *Noctuana* på *Tree of life* http://tolweb.org/Noctuana/
* Markku Savela's Lepidoptera and some other life forms: Sjekkliste over artene. Hentet 16.6. 2012.

## Eksterne lenker
* 
* Butterflies of America - *Noctuana* spp. http://www.butterfliesofamerica.com/L/t/Noctuana_a.htm
Ormond Beach

**Ormond Beach** er en by i Volusia County i Florida, USA. Byen har et areal på 18,3&nbsp;km². Befolkningen var 38,137 ved folketellingen i 2010. Ormond Beach er den nordlige naboen til Daytona Beach og befinner seg 5&nbsp;km sør for Tomoka State Park.

## Referanser


## Eksterne lenker
*
Ada Ciganlija

**Ada Ciganlija** eller bare **Ada** (serbisk: Ада Циганлија) er en menneskeskapt halvøy og tidligere øy i elven Sava, sentralt i Beograd. Navnet blir også benyttet om den kunstige Savasjøen og stranden der. Øyen ligger nedenfor sentrum i byen og har de siste tiårene blitt omgjort fra en utilgjengelig myr fryktet for offisielle avrettinger, til en særdeles populær flerbruksplass for innbyggerne i Beograd, med strender og sportsanlegg. Om sommeren kommer over 100&nbsp;000 besøkende daglig og opp til 300&nbsp;000 besøkende i helgene.  

## Geografi

Øyen ligger på den høyre bredden av Sava og tre veifyllinger omgjorde øyen geografisk til en halvøy. Den blir likevel fremdeles regnet som en øy av innbyggerne i Beograd. Øyen er langstrekt, om lag 6 km fra sørvest til nordøst, og 700 meter på det bredeste med et areal på 2,7 km². 

### Savasjøen

Savasjøen, vanligvis bare kalte Ada, ble skapt av veifyllingene som går ut til øyen i 1967. Innsjøen er 4,2 km lang, i snitt 200 meter bred og er 4-6 meter dyp. Den dekker et område på 0,8 km². 7 km av bredden til innsjøen er omgjort til en grusstrand på begge sider. Vanntemperaturen når vanligvis 24 ºC om sommeren. 

Begge demningene som lukker innsjøen er utstyrt med rør og pumper, og vannet renner gjennom et lite tjern før det renner inn i selve innsjøen. Slik kan myndighetene rense vannet før den blir pumpet videre inn i Savasjøen. Vannverket i byen benytter også dette vannet. Siden vannet er drikkevannkilde er det strenge miljøkrav av innsjøen, og motoriserte båter på innsjøen eller hunder på stranden er ikke tillatt. 

## Referanser


## Eksterne lenker
*  (serbisk)
* Bildegalleri av Ada Ciganlija (serbisk)
Jørun Drevland

**Jørun Adeleid Drevland** (født 1944) er en norsk politiker for SV.

Hun vokste opp på gården Drevland på Bøstranda i Sortland.

Hun er utdannet sosionom og arbeidet på sosialkontoret i Sortland og Hadsel samt i PP-tjenesten. Hun pensjonerte seg som NAV-leder i Hadsel i 2014.

Drevland ble medlem av Sortland kommunestyre og formannskap i 1980 og satt, som første kvinne, som varaordfører fra 1984 til 1987. Fra 1988 til 2023 hadde hun sentrale roller i Vesterålen kulturutvalg.

Hun var 2. vara til Stortinget for SV i Nordland i perioden 1993–1997.

Jørun Drevland er mor til musikeren Sivert Høyem og søster til jurist Odd Arild Drevland, som har vært gift med Bergens ordfører Trude Drevland.

## Referanser


## Eksterne lenker
*
Ada Kaleh

**Ada Kaleh** (tyrkisk for «Festningsøyen») var en liten øy i Donau som var bosatt av tyrkere, og oversvømt da Jernporten, et vannkraftverk, ble bygd i 1970. Øyen lå omtrent 3 km nedenfor Orșova og var 1,75 km lang og 0,4-0,5&nbsp;km bred.

Øyen var en tyrkisk eksklave og hadde en moské og mange trange og skeive smug, og var kjent som en frihavn og et sted for smuglere. I tillegg til tyrkere levde mange andre etniske grupper her. 

Øyen var omringet av en mur som østerrikerne bygde der i 1669 for å forsvare den mot tyrkerne. I 1699 kom øyen inn under tyrkisk kontroll, fra 1716 til 1718 var den under Østerrike og etter en fire måneder lang beleiring i 1738 var den tyrkisk igjen. Østerrike gjenerobret øyen i 1789, men måtte gi den tilbake til tyrkerne som følge av en påfølgende fredsavtale. Etter dette ble øyen mindre militært viktig. 

I 1804, under det første serbiske opprøret ledet av Milenko Stojković, som ble fanget og henrettet av dahiaer, flyktet Stojković fra Beograd og søkte tilflukt på øyen. 

I 1878 tvang Berlinerkongressen Det osmanske riket langt sørover, og øyen kom inn under Østerrike-Ungarn, selv om den var eid av den tyrkiske sultanen. Innbyggerne hadde goder som skatte- og tollfritak og var ikke vernepliktige. Da Det osmanske riket ble løst opp i 1923 valgte innbyggerne å bli innlemmet i Romania. 

Ada Kaleh-moskeen fra 1903 ble bygd over et tidligere fransiskanerkloster. Innbyggerne levde i hovedsak av tobakksdyrking og fiske, og senere også turisme. De siste årene øyen eksisterte hadde den mellom 600 og 1000 innbyggere. 

Da demningen ble bygd ble enkelte bygninger på øyen flyttet til den nærliggende øyen Șimian, inkludert deler av murverket i katakombene til festningen, moskeen, basaren, huset til Mahmut Pasha, gravplassen og flere legemer. Innbyggerne på øyen valgte å emigrere til Tyrkia istedenfor å slå seg ned på Șimian. 

## Kilder

*''Aşa a fost pe Ada Kaleh'' (It was like that on Ada Kaleh) , Jurnalul Naţional  7. november 2005
*''Supravieţuitorii de pe insula scufundată de Ceauşescu'' (Ovelevande fra øyen lagt under vann av Ceauşescu), Evenimentul Zilei 21. oktober 2006
*''The Old Island of Ada Kaleh'' 
*''The Rebuilding of Ada Kaleh on Şimian Island'' ''
Seriff

**Seriffer** er de mer eller mindre tynne tverrstrekene som avslutter stammene til skrifttyper i antikva-familien (vanlig trykkskrift). Seriffer kalles også føtter. Et eksempel på en skrifttype med seriffer er Times New Roman.

Selv om det har vært vanskelig å bevise, er det en utbredt oppfatning at seriffer øker lesbarheten gjennom å skape en sammenheng mellom bokstavene, men senker lesbarheten hvis skriften er veldig liten. Fonter med seriffer brukes derfor nesten utelukkende i bøker, men brukes langt mindre for tekst på skjerm. Teksten du leser nå er for eksempel satt i en *[[sans-serif]]*-font (uten seriffer).

I videre forstand brukes også begrepet seriffer om andre dekorasjoner på skrifttegn, som dråper eller flammer på hebraiske bokstaver som ש. Selve ordet kommer via tysk fra nederlandsk *schreef*, dannet av *schrijven*, «skrive».

## Lesbarhet

Det er en utbredt oppfatning at seriffer øker lesbarheten til trykt tekst, og seriffer er derfor dominerende i lengre trykte tekster som avisartikler og bøker. Effekten har imidlertid vært vanskelig å måle i vitenskapelige undersøkelser, og ulike studier har gitt tvetydige resultater. Colin Wheildon, som forsket på dette i perioden 1982–1990, fant at mangel på seriffer førte til ulike vanskeligheter som svekket leserens oppfatning av teksten. Ifølge Kathleen Tinkel, tyder undersøkelser på at «de fleste sans-serif-fonter har litt lavere lesbarhet enn de fleste seriffonter, men … forskjellen kan oppveies gjennom generelt god setting». Andre studier har ikke funnet noen signifikant forskjell i lesbarhet mellom fonter med og uten seriffer.

For skjermbruk er det mer vanlig å bruke fonter uten seriffer (sans-serif). Spesielt ved lav oppløsning ser fonter uten seriffer generelt bedre ut. Teknologier som font hinting, antialiasing (kantutjevning) og subpiksel-rendering har imidlertid bidratt til å forbedre lesbarheten for seriffonter på skjerm og forskjellen mellom skjerm og papir er blitt mindre.

## Litteratur
* Øyvin Rannem *Bokstavene i historien* Forlaget Press 2017 ISBN 978-8232800759

## Referanser


## Eksterne lenker
*
Bambusdue

**Bambusdue** (*Claravis mondetoura*) er en fugl i slekten *[[Claravis]]* i duefamilien. 

## Utbredelse
Den finnes i Bolivia, Colombia, Costa Rica, Ecuador, El Salvador, Guatemala, Honduras, Mexico, Panama, Peru og Venezuela.

## Underarter
Det er beskrevet seks underarter av bambusdue:
* *Claravis mondetoura ochoterena* (van Rossem, 1934) – forekommer i det sørøstlige Mexico.
* *Claravis mondetoura salvini* (Griscom, 1930) – forekommer i Guatemala, El Salvador og Honduras.
* *Claravis mondetoura umbrina* (Griscom, 1930) – forekommer i Costa Rica.
* *Claravis mondetoura pulchra* (Griscom, 1930) – forekommer i det vestlige Panama.
* *Claravis mondetoura mondetoura* (Bonaparte, 1856) – forekommer i Colombia, i det nordlige Venezuela og i det østlige Ecuador.
* *Claravis mondetoura inca* (van Rossem, 1934) – forekommer i Peru og i det vestlige sentrale Bolivia.

## Referanser


## Eksterne lenker
* 
* 
* 
* Birdlife Species Factsheet: ''Claravis mondetoura''. Besøkt 2013-11-04.
* IBC - The Internet Bird Collection: ''Claravis mondetoura''. Besøkt 2013-11-04.
Arkimedisk punkt

**Arkimedisk punkt** (latin: **) er et begrep som kommer fra Arkimedes' bemerkning «Gi meg et fast punkt, og jeg skal bevege hele jorden» (), et sitat vi kjenner i litt ulike oversettelser av Pappos fra Alexandrias *Matematiske samlinger* (), åttende bok, c. 320 e.Kr.

## Som vektstangens fulkrum

Arkimedes hadde studert hvordan vektstenger fungerer, og formulerte sitt inverse prinsipp om forholdet mellom vekt og avstand fra fulkrum (likevektspunktet) i proposisjon 6 og 7 i første bok av verket hans *Om likevekten til plan*.

: Τα μεγεθεα ισορροπεοντι απο μακεων αντιπεπονθοτωζ τον αυτον λογον εχοντων τοιζ βαρεσιν.
: Størrelser er i likevekt ved avstander resiprokt proporsjonalt til deres vekt.

En vekt *w*1 kan dermed bevege en dobbelt så tung vekt *w*2 hvis den første vektens avstand til fulkrum, *d*1 er halvparten så kort som den andres *d*2.
I matematisk språkdrakt uttrykt som
:\frac{d_1}{d_2} = \left(\frac{w_1}{w_2}\right)^{-1} = \frac{w_2}{w_1}.
Med en lang nok (og svært solid) vektstang og et hypotetisk fast ståsted kunne man da løfte selve jorda fra sin plass.

## Som nøytralt ståsted

Som en analogi brukes arkimedisk punkt i betydningen et privilegert ståsted som er konstant, hvorfra en observatør kan studere et subjekt på en objektiv måte i tråd med forskeridealet om å «fjerne seg selv» fra objektet som studeres.

Et slikt hypotetisk punkt er uavhengig av observatør, tid og sted. I sine meditasjoner søkte René Descartes å finne et slikt punkt og han mente å ha funnet det i sitt berømte *cogito, ergo sum* – «Jeg tenker, altså er jeg», men prinsippet sier ikke noe mer enn at mennesket er en «tenkende ting» – en *res cogitans*. Resten av verden lar seg ikke utlede derifra. I moderne filosofi har man oppgitt søken etter et arkimedisk punkt.

## Referanser
Pessebåten

**Pessebåten** er en kanolignende stokkebåt som ble funnet i Pesse i Nederland i midten av august i 1955. Den regnes som verdens eldste båt og er tidfestet med karbondatering (C14) til perioden 8040&ndash;7510 f.Kr. Båten oppbevares ved Drents Museum i Assen.

## Beskrivelse
Pessebåten er en kanolignende stokkebåt som måler 298&nbsp;cm i lengde og 44&nbsp;cm i største bredde. Den ble formet av en enkelt furustokk og er nærmest butt i begge ender. Det er fortsatt merker i treverket som indikerer bruk av flint- eller hornredskaper under bearbeidelsen av stokken.

## Tvister
Ikke alle har vært enige i at Pessebåten er en virkelig båt. Noen har hevdet at funnet kan være noe annet, for eksempel et spisetrau eller lignende for dyr. Danske eksperter stilte spørsmål ved om den lille båten i det hele tatt var sjødyktig, derfor laget arkeologen Jaap Beuker en kopi av båten, som en kanoist (Mark Jan Dielemans) padlet med suksess. At båten skulle være et slags spisetrau blir avvist av de nederlandske arkeologene, som hevder at man i Nederland ikke holdt husdyr for 10&nbsp;000&nbsp;år siden.

## Referanser


## Eksterne lenker
*
Adarra

**Adarra** er et fjell i provinsen Gipuzkoa i Baskerland i Spania. Det ligger 12 kilometer sør for byen San Sebastián og har en høyde på 819 meter over havet. Fjellet blir mye brukt som turmål av de lokale innbyggerne. Adarra ligger i nordre del av en fjellkjede som skiller dalene Urumea og Leitzaran, og som strekker seg sørover til byen Leitza i Navarra.

## Referanser
Valget i Tanzania 1965

**Valget i Tanzania 1965** var det første valget i den nyoppretta forente republikken Tanzania, og blei holdt i september 1965. Landet hadde nettopp blitt en ettpartistat, med Tanganyika African National Union som eneste lovlige parti i fastlandstanzania, og Afro-Shirazi Party som eneste lovlige parti på Zanzibar. I valget til nasjonalforsamlinga var det to kandidater fra samme parti i hvert valgdistrikt, mens presidentvalget i praksis var ei folkeavstemning om TANU-leder Julius Nyereres kandidatur.

Valgdeltakelsen var på 71,8 % i nasjonalforsamlingsvalget og 82,7 % i presidentvalget, men kun 32,5 % av landets 9,8 millioner innbyggere var registrerte stemmegivere.

I tillegg til de valgte representantene var det 94 ekstra oppnevnte medlemmer: de 32 medlemmene av Zanzibars revolusjonsråd, 20 medlemmer nominert av Zanzibar, 17 regionskommisjonærer, 15 medlemmer valft av nasjonalforsamlinga og opptil 10 personer nominert av presidenten.

## Resultater
### President

### Nasjonalforsamlinga

## Referanser
Add Some Music to Your Day

«**Add Some Music to Your Day**» er en sang skrevet av Brian Wilson, Joe Knott og Mike Love for det amerikanske popbandet The Beach Boys. Den ble først gitt ut som singel tidlig i 1970, og nådde 64.-plass i USA. Den ble så gitt ut på albumet deres *[[Sunflower]]* samme året.

Ifølge CD-heftet i 2000-utgavene av *Sunflower* var ikke Joe Knott en profesjonell låtskriver. Ifølge Brian Wilson var han en venn som bidro med noen tekstlinjer. 

## Personell
*Al Jardine - gitar, vokal
*Bruce Johnston - bass, vokal
*Mike Love - vokal
*Brian Wilson - Roxichord, vokal
*Carl Wilson - gitar, vokal
*Dennis Wilson - trommer, vokal
Alle i bandet bortsett fra Dennis Wilson synger solovokal på sangen.

## Eksterne lenker
*
Addiewell

** Addiewell ** (skotsk: *Aidieswall*, skotsk-gælisk: *Tobar Adaidh*) er en landsby i regionen West Lothian i Skottland. I desember 2008 ble det åpnet et nytt fengsel i byen, med kapasitet på opptil 800 mannlige innsatte. Addiewell har i dag skole, tre butikker, en pub og et samfunnshus. Den lokal fotballklubben heter Loganlea United. Landsbyen tilhører den britiske valgkretsen Livingston og den større valgkretsen Almond Valley for det skotske parlamentet.

## Historie
Byen ble opprettet som følge av at kjemikeren James Young (1811–1883) forlot Manchester i 1852. Han hadde kjøpt et amerikansk patent for å produsere parafinolje ved å destillere kull, kjent som oljeskiferindustri. Etter 1865 valgte Young å bygge en større fabrikk ved Addiewell grunnet dens lokalisering ved elven Breich. Han aktet å bygge et mønstersamfunn for sine arbeidere etter modell av Bournville ved Birmingham. Da det var leire under jorden bygde han en fabrikk for å framstille murstein og således redusere kostnadene. Han anskaffet seg arealer 1,6&nbsp;km vest for landsbyen West Calder, og utviklet byen hovedsakelig mellom 1865 og 1870. Young oppkalte mange av gatene etter sine helter; som Humphry Davy; Michael Faraday; David Livingstone; Robert Stephenson; og James Watt. Imidlertid opererte han landsbyen etter samme prinsipper som ved kullindustrien i sørlige Wales; arbeidere ble betalt i en lokal valuta for å sikre deres lønninger forble i landsbyen.

Ved 1900-tallet ble bortimot 2 millioner tonn oljeskifer, de eneste lønnsomme avsetningene utenfor Russland, utvunnet årlig over hele West Lothian og sysselsatte rundt 4 000 menn. Raffineriet ble stengt i 1921, og reduksjonen i antallet arbeidere førte til at en del av de eldste husene ble revet. Pararfinproduksjon var ment å bli avsluttet i mellomkrigstiden, men ble reddet grunnet utbruddet av den andre verdenskrig, og ble først nedlagt i 1956. Stedet forble uten bruk inntil de siste bygningen ble fjernet i 1986. På dette samme området som den tidligere kjemiske fabrikken ble det på 2000-tallet bygget et fengsel for risikoinnsatte og som åpnet 12. desember 2008.

Addiewells jernbanestasjon er knyttet Shotts Line fra Glasgow til Edinburgh. Det går tog hver time i hver retning.

## Referanser


## Litteratur
* Findlay, Alistair (2010): *Shale Voices*, Luath Press Ltd, ISBN 978-1906307110. Memoarer om parafinindustrien.

## Eksterne lenker
* 
* Addiewell Heritage 
* Addiewell Primary School 
* Addiewell Bing, Scottish Wildlife Trust
Fame (andre betydninger)

**[[Fame]]** er en amerikansk filmmusikal og ungdomsdrama fra 1980, men kan også vise til:

* Fame (TV-serie), en amerikansk tv-serie basert på filmen.
* Fame (2009), en nyinnspilling av filmen fra 1980.
* Fame (musikal), en musikal basert på filmen. Satt opp første gang i 1988.
* Fame (reality), en amerikansk talentkonkurranse som har gått på TV-kanalen NBC siden 2003.

* Fame (album), et musikkalbum av Grace Jones.
* Fame (sang), en sang av David Bowie.
* Fame (roman), en roman av Daniel Kehlmann.
Rajamitrabhornordenen

**Rajamitrabhornordenen** (thai: เครื่องราชอิสริยาภรณ์อันเป็นมงคลยิ่งราชมิตราภรณ์) er en thailandsk orden innstiftet 11. juni 1962 av Bhumibol Adulyadej, kong Rama IX.
 Navnet betyr «ordenen for kongens venner». I tillegg til at monarken selv og dronningen bærer ordenen, tildeles den utelukkende utenlandske kongelige og statsoverhoder.  Rajamitrabhornordenen rangerer foran alle andre thailandske ordener.

## Inndeling
Rajamitrabhornordenen har én klasse. 

## Insignier
Ordenstegnet for Rajamitrabhornordenen består av en stjerne av seksten stråler, vekselvis i gull og sølv.  Midtmedaljongen er i blå emalje og har en sudarshana chakra, et sirkelrundt våpen som er kongehusets merke, og en trefork av typen trishula i midten. Reversen har Bhumibol Adulyadejs monogram. Ordenstegnet er opphengt i ordenskjedet og ordensbåndet i et ledd utformet som en heraldisk versjon av den store seierskronen, en av de thailandske kronregaliene. 

Ordenskjedet har ordenstegnet med kronen opphengt i et rødt midtledd hvorpå er plassert initialer dannet av diamanter. Ordensstjernen er en større versjon av ordenstegnet, men har Narayana og Garuda i midtmedaljongen og er uten kronen på toppen. 

Ordensbåndet er gult, med smale, blåkantede, hvite striper ved kantene.

## Norske innehavere
Kong Olav av Norge mottok Rajamitrabhornordenen.

## Referanser


## Eksterne lenker
* The Most Auspicious Order of the Rajamitrabhorn, Thailands regjeringssekretariat
Liste over førsteplasser på Billboard 200 i 2009

Dette er en oversikt over førsteplassene i 2009, basert på ''Billboard'' 200 salgslister i USA.

## Listehistorikk
(Merk at *Billboard* publiserer salgslister med utgivelsesdato 7 til 10 dager inn i fremtiden.)

## Se også
*Musikkåret 2009

## Referanser
Berliner Kindl

**Berliner Kindl** var et fellesbryggeri stiftet 1872 av vertshuseiere i Berlin  (*Vereinsbrauerei Berliner Gastwirte zu Berlin AG*) i dagens ortsteil Neukölln. Bryggeriet skiftet i 1910 navn til *Berliner Kindl Brauerei-Aktiengesellschaft* og eksisterer i dag som et ølmerke som tilhører Berliner Kindl Schultheiss-bryggeriet.

Bryggeriet er helt fra 1907 symbolisert ved tegningen *Goldjunge im Krug* (*Gullgutten i kruset*).

## Referanser


## Eksterne lenker
*
Macropygia

***Macropygia*** er en slekt fugler i duefamilien. De har lange haler, og blir mellom 27 og 45 cm lang.  India og Kina gjennom Indonesia og Filippinene til Vanuatu og Australia.

* Tigergjøkdue *(Macropygia unchall)*
* Kanelgjøkdue *(Macropygia phasianella)*
* Timorgjøkdue *(Macropygia magna)*
* Rosengjøkdue *(Macropygia amboinensis)*
* Andamangjøkdue *(Macropygia rufipennis)*
* Filippinergjøkdue *(Macropygia tenuirostris)*
* Sundagjøkdue *(Macropygia emiliana)*
* Rustgjøkdue *(Macropygia nigrirostris)*
* Flekkgjøkdue *(Macropygia mackinlayi)*
* Nymfegjøkdue *(Macropygia ruficeps)*

## Eksterne lenker
*
Adelfíøyene

**Adelfíøyene** eller **Adelfoi** (gresk: Αδελφοί, *Adelfí*, som betyr «brødre») er to småøyer i Hellas i øygruppen De nordlige Sporadene. De ligger omtrent 10 km øst-sørøst for hovedøya Alonnisos og hører inn under og er administrert av kommunen Alonnisos. I henhold til folktelling av 2001 hadde øya en befolkning på 11 innbyggere, men tendensen går mot fraflytting.

De nærmeste øyene er Alonnisos og Peristera, Skantzoura i øst og den langt større øya Évvia lenger sør.

## Referanser


## Eksterne lenker
* Offisielt nettsted for kommunen Alonissos (gresk)
* Ikion Hotel: Αλόννησος, Θαλάσσιο Πάρκο & Ερημόνησα